b'\n_START_ARTICLE_\nBitka za Okinavo\n_START_SECTION_\nPriprave na bitko\n_START_PARAGRAPH_\nAmeri\xc5\xa1ke zra\xc4\x8dne sile so \xc5\xbee jeseni leta 1944 bombardirale otok. Tedaj je bilo uni\xc4\x8denih ve\xc4\x8d kot 80% glavnega mesta, mrtvi so bili tudi \xc5\xa1tevilni civilisti, potopljenih je bilo tudi veliko tam zasidranih voja\xc5\xa1kih ladij. Japonske voja\xc5\xa1ke ladje so uspe\xc5\xa1no potapljale tudi ameri\xc5\xa1ke podmornice in letalonosilke.\n_START_SECTION_\nBitka\n_START_PARAGRAPH_\nAmeri\xc4\x8dani so iz izku\xc5\xa1enj pri\xc4\x8dakovali izjemen odpor branilcev, a so se sorazmerno lahko izkrcali na otoku. Ker je bilo izkracanje na sredini otoka, so pri\xc4\x8dele sile napredovati v dveh smereh, in sicer na sever in jug. Kljub lokalno mo\xc4\x8dnemu japonskemu odporu je severni del otoka padel 20. aprila 1945. _NEWLINE_Na ju\xc5\xbenem delu pa so napadalci naleteli na izjemen odpor._NEWLINE_Tam se je japonska vojska vkopala; skrivala se je v dobro utrjenih in branjenih pe\xc4\x8dinah, zato je bilo napredovanje ote\xc5\xbeko\xc4\x8deno. Po hudih bojih je ju\xc5\xbeni del otoka padel \xc5\xa1ele dva meseca kasneje kot sever, 21. junija 1945._NEWLINE_Mrtvih je bilo tudi ogromno civilistov, podatki se gibljejo med 42.000 in 150.000 ljudi. Mnogi med njimi so storili samomor, ker so se bali ameri\xc5\xa1kega ma\xc5\xa1\xc4\x8devanja. _NEWLINE_Ameri\xc4\x8dani so po tej bitki spoznali, da se Japonci ne bodo predali in da bodo z vsemi sredstvi branili svoje ozemlje. Invazija na osrednje japonske otoke bi tako lahko zahtevala ogromne voja\xc5\xa1ke izgube. Ra\xc4\x8dunali so na vsaj 500.000 mrtvih vojakov.'